news_article: Detroit Red Wings otti Pittsburgh Penguinsilta tilan pois ja luisteli vieraansa kumoon 4–0 jääkiekon NHL-liigan finaalin avausottelussa. Joukkue aikoo käyttää samaa kaavaa jatkossakin.
  – Ei meidän tarvitse hirveästi mitään muuttaa. Tietenkin täytyy katsoa miten he tulevat ja sopeutua siihen. Mutta edelleen mennään samalla taktiikalla, niille mahdollisimman vähän tilaa ja meidän pitää luistella hyvin, Detroitin Valtteri Filppula mietti maanantaina pelattavaa kakkosottelua.
  Hän tietää, että Pittsburgh tulee varmasti kovaa seuraavassa pelissä, ja Detroitin pitää olla valmiina.
  – Mutta aika lailla hyvillä mielin voidaan jatkaa seuraavaan peliin.
  Hänen mielestään Detroit sai lauantaina hyvällä pelillä hyvän voiton.
  – Aika tasaista se oli. 4–0 ei ehkä ihan kerro totuutta.
  
  Filppula myönsi jännittäneensä ennen ensimmäistä finaaliottelua enemmän kuin muissa pudotuspelien ottelusarjoissa. Ottelussa kun oli kovat panokset, joista muistutti myös tavallista äänekkäämpi kotiyleisö.
  – Oma ilta oli ihan OK. Jonkun verran saimme tehtyä paikkoja, mutta ei vaan saatu sisään. Mutta voitto se on, mikä ratkaisee, hän kertasi.
  Henrik Zetterbergin kenttä pelasi Pittsburghin kapteenin Sidney Crosbyn ketjua vastaan, ja Filppulan ketju piti venäläisen Jevgeni Malkinin kurissa.
  – Yritimme olla aina lähellä, etteivät he pystyisi käyttämään Malkinia, Filppula mainitsi.
  Crosby puolestaan muistutti, ettei hän olettanutkaan voivansa luistella vapaasti ympäriinsä Detroitin kaltaista joukkuetta vastaan.
  – Se on jääkiekkoa, hän sanoi ja jatkoi, ettei myöskään odottanut helppoa sarjaa.
  
  Pittsburghin Jarkko Ruudun mielestä he pelasivat avausottelun toisessa erässä pudotuspelien kehnointa jääkiekkoa.
  – Pelasimme tyhmästi, ei yhtään omaa peliä syystä tai toisesta. Pelasimme heidän käsiinsä, kun yritimme kuljettaa kiekkoa. Pitää saada kiekko kulmiin. Siitä me itse asiassa loimme tilanteita, hän pohti.
  Hänestä Pittsburghin tarvitsee vain uskoa omiin vahvuuksiinsa ja oppia virheistä seuraavaa peliä varten.
  – Fiilis oli hyvä ennen ottelua. Itseluottamus oli hyvä, eikä se miksikään tästä muutu.
  Penguinsin valmentaja Michel Therrien tietää, että hänen joukkueensa osaa jättää tappion taakseen ja palata takaisin voittajana.
  – Odotan, että niin tapahtuu seuraavassa ottelussa.
  
events.event_id: E1 E2 E3 E4 E5
events.event_type: game result goal goal goal goal
events.text: Detroit Red Wings luisteli vieraansa Pittsburgh Penguinsin kumoon 4–0.
events.home_team: Detroit
events.guest_team: Pittsburgh
events.score: 4–0 1–0 2–0 3–0 4–0
events.periods: 0–0 1–0 3–0
events.player: Markus Samuelsson Markus Samuelsson Daniel Cleary Henrik Zetterberg
events.assist: Brad Stuart
events.assist: Tomas Holmström Niklas Lidström
events.team: home home home home
events.team_name: Detroit Detroit Detroit Detroit
events.time: 33.01 42.16 57.18 59.47